**Συμπαραστάτης του δημότη**

**και της επιχείρησης**  Αριθμός πρωτοκόλλου: \*\*

**ΔΗΜΟΣ ΞΑΝΘΗΣ** Ξάνθη, 09/04/2015

ΔΙΑΜΕΣΟΛΑΒΗΣΗ 1/09-04-2015 (Άρθρο 77 παρ. 3 Ν.3852/2010)

ΠΡΟΣ

Επιχείρηση \*\*\*\*\*\*\*\*\*\*\*\*\*\*\*\* με έδρα την Ξάνθη (\*\*\*\*\*\*\*\*\*\*\*\*\*\*\*\*\*) και εκπροσωπείται νόμιμα.

K οινοποίηση

1. Δ/νση Οικονομικών Τμήμα εσόδων και ταμείου.
2. Γραφείο Αντιδημάρχου Τεχνικών Υπηρεσιών.
3. Σύνδεσμο Διαχείρισης Απορριμμάτων Ν. Ξάνθης.
4. Γραφείο Συμπαραστάτη του Δημότη και της επιχείρησης.

**Ι. Η καταγγελία**

1. Ο Συμπαραστάτης του Δημότη και της Επιχείρησης δέχθηκε την υπ' αρ. πρωτ. \*\*\*/02-04-2015 καταγγελία, της επιχείρησης με την επωνυμία \*\*\*\*\*\*\*\*\* , η οποία έλαβε αρ. \*\* στο μητρώο καταγγελιών.

2α. Η καταγγέλλουσα επιχείρηση έχει έδρα την Ξάνθη (\*\*\*\*\*\*\*) και αναφέρει ότι «η περιοχή παραμένει παντελώς υποβαθμισμένη με έλλειψη βασικού φωτισμού. Επίσης λαμβάνοντας υπόψη την πρωτοφανή οικονομική κρίση που περνάμε σαν χώρα, θεωρούμε ότι όπως κάθε νοικοκυριό και κάθε επιχείρηση πρέπει να το κάνει να μειώσει τα έξοδα του μιας και τα έσοδα του έχουν περιορισθεί δραματικά».

2β.Επίσης ζητούσε να ενημερωθεί πως αλλάζουν οι συντελεστές παλαιότητας, ζώνης, τιμή m2 και πως υπολογίζονται βάση οικοδομικής αδείας».

**ΙΙ. Η αρμοδιότητα του Συμπαραστάτη του Δημότη και της Επιχείρησης**

3. Σύμφωνα με το άρθρο 77 παρ. 3 του Ν.3852/2010, νομιμοποιείται ο Συμπαραστάτης του Δημότη και της Επιχείρησης για διαμεσολάβηση.

4. Στη συγκεκριμένη υπόθεση, η καταγγελία αφορά αρμοδιότητα των: α)Δ/νσης Οικονομικών Τμήμα εσόδων και ταμείου , β)Σύνδεσμο Διαχείρισης Απορριμμάτων Ν. Ξάνθης και γ)Δ/νση Τεχνικών Υπηρεσιών

**ΙΙΙ. Εξέταση της υπόθεσης.**

Για την υπόθεση ισχύουν οι διατάξεις του ΒΔ 24/58 επίσης του Ν. 25/75 μετά των νεωτέρων τροποποιήσεων αυτών. Συνεπώς τα τέλη καθαριότητας και φωτισμού που προβλέπονται από τις διατάξεις των άρθρων 21 και 22 του ΒΔ 24/58 σύμφωνα με το άρθρο 4 του Ν. 1080/1980 , ενοποιούνται σε ενιαίο ανταποδοτικό τέλος. Το τέλος αυτό καθορίζεται με απόφαση του δημοτικού συμβουλίου (άρθρο 24 Ν.2130/93) από (0,25 ο **/ οο ) έως** (0,35 ο /οο ) και είναι ενιαίος για όλη την διοικητική περιφέρεια του Δήμου Ξάνθης.

Η απόφαση του δημοτικού συμβουλίου λαμβάνεται έως την 31η Οκτωβρίου εκάστου έτους και ισχύει από την 1η Ιανουαρίου επομένου έτους. Προς το σκοπό αυτό μετά από δημόσια συνεδρίαση του δημοτικού συμβουλίου Ξάνθης που πραγματοποιήθηκε στις \*\*\*\*\*\* 2014, εκδόθηκε η με αριθμό \*\*\*\*\*/27-10-2014 κανονιστική απόφαση του δημοτικού συμβουλίου **περί «μη αναπροσαρμογής** του συντελεστή τελών καθαριότητας και φωτισμού για το έτος 2015 **και τη διατήρηση των ισχυουσών τιμών.**

**ΙV. Πραγματικά περιστατικά.**

Η καταγγέλλουσα επιχείρηση προσκόμισε φωτοτυπία οικοδομικής αδείας. Από τα στοιχεία που απέστειλε η ΔΕΗ μετά την διαμεσολάβηση του γραφείου του συμπαραστάτη του δημότη και της επιχείρησης, **κατά δήλωσή της (επιχείρηση)** η επιφάνεια του καταστήματος σε τετραγωνικά μέτρα ανέρχεται σε (\*\*\*\*\*\*), **η επιχείρηση μπορεί να προσέλθει και να διορθώσει τα τετραγωνικά της, προσκομίζοντας σχετικά έγγραφα από τα οποία να προκύπτουν τα πραγματικά τετραγωνικά**. Έως τώρα δεν έχει αμφισβητήσει ποτέ τα ανωτέρω τετραγωνικά τα οποία δηλώθηκαν δια του εκπροσώπου της \*\*\*\*\*\*\*\*\*\*\* όπως προκύπτει από το έγγραφο της ΔΕΗ που στάλθηκε στο γραφείο του συμπαραστάτη του Δήμου Ξάνθης, όταν ζητήθηκε.

Στο δήμο Ξάνθης λειτουργεί η αρμόδια επιτροπή συμβιβαστικής επιλύσεως φορολογικών διαφορών και αμφισβητήσεων για τη βεβαίωση ή αναγνώριση φορολογικής απαλλαγής ή μείωσης οποιουδήποτε αυτοτελούς φόρου, τέλους, δικαιώματος, εισφοράς, αντιτίμου προσωπικής εργασίας και προστίμου μεταξύ του δήμου και του υπόχρεου του Ο.Τ.Α. (ιδιώτη ή επιχείρησης) ν. 2307/95.

Η διοίκηση του Δήμου Ξάνθης δεν νομιμοποιείται σε ατομική ρύθμιση τελών. Αυτό θα αποτελούσε προνομιακή μεταχείριση της συγκεκριμένης επιχείρησης, έναντι των λοιπών επιχειρήσεων που λειτουργούν εντός των διοικητικών ορίων του Δήμου Ξάνθης.

Σύμφωνα με το άρθρο 16 Ν.2130/1993 παρ. 1 και άρθρο 249 παρ. 3 Ν. 3463/2006 , ο ΣΔΑΝΞ με απόφαση του διοικητικού του συμβουλίου επιβάλλει τέλει ανταποδοτικού χαρακτήρα για παρεχόμενες υπηρεσίες στους κατοίκους (ιδιώτες και επιχειρήσεις) του Ο.Τ.Α.

Μετά από διαμεσολάβηση του γραφείου του συμπαραστάτη του Δήμου Ξάνθης, η Δ/νση τεχνικών υπηρεσιών, επί της οδού \*\*\*\*\*\* διαπίστωσε ότι μόνο δύο (2) λάμπες φωτισμού ήταν καμένες και αντικαταστάθηκαν άμεσα. Την δ/νση τεχνικών υπηρεσιών μπορούν να ενημερώνουν και οι δημότες.

**V. Διαμεσολάβηση για την επίλυση του προβλήματος**

Για τους λόγους αυτούς, ο Συμπαραστάτης του Δημότη και της Επιχείρησης ενημερώνει στην καταγγέλλουσα επιχείρηση ότι οι υπηρεσίες ενήργησαν νόμιμα. Επίσης

1)η καταγγέλλουσα πρέπει να ενεργήσει για τη διόρθωση του εμβαδού της κτισμένης επιφάνειας της επιχείρησης της.

2)η αντικειμενική αξία ακινήτου δεν επηρεάζει τα τέλη για την χρήση του ΧΥΤΑ ή τα τέλη καθαριότητας και φωτισμού.

Ξάνθη, 09η Απριλίου 2015

Ο ΣΥΜΠΑΡΑΣΤΑΤΗΣ ΤΟΥ ΔΗΜΟΤΗ ΚΑΙ ΤΗΣ ΕΠΙΧΕΙΡΗΣΗΣ

Ελένη Π. Αχτάρη

Γραφείο Συμπαραστάτη του Δημότη και της Επιχείρησης Δημαρχιακό Μέγαρο Ξάνθης, Πλατεία Δημοκρατίας 67100 τηλ.: 2541350800 | fax:……. | e-mail: symparastatis@cityofxanthi.gr